#### 1881

## Πραγματοποιείται η πρώτη μαζική μετανάστευση Εβραίων στους Αγίους Τόπους, κυρίως από τη Ρωσία και την Υεμένη.

#### 1916

## (Η βρετανική Εντολή). Κατά τη διάρκεια του Α΄Παγκοσμίου Πολέμου οι Βρετανοί και οι Γάλλοι συμφώνησαν να διαμελίσουν τα εδάφη της Οθωμανικής Αυτοκρατορίας στη Μέση Ανατολή. Οι πρώτοι έλαβαν τη νότια Συρία και το Ιράκ, οι δεύτεροι την υπόλοιπη Συρία, την Κιλικία και τη Μοσούλη. Η Παλαιστίνη τέθηκε υπό καθεστώς διεθνούς επιτήρησης. Υπογράφεται ηαγγλογαλλική συμφωνία Σάικς – Πικό, προσχέδιο «μοιράσματος» της πετρελαιοφόρου Μέσης Ανατολής σε ζώνες επιρροής.

#### 1917

## 2 Νοεμβρίου 1917: Ο Βρετανός υπουργός Εξωτερικών Λόρδος Μπαλφούρ διακήρυξε ότι η κυβέρνησή του επιθυμούσε τη δημιουργία μιας εθνικής εστίας στην Παλαιστίνη για τον διάσπαρτο εβραϊκό πληθυσμό. Στόχος η εξασφάλιση των συμφερόντων της Βρετανίας και η προστασία των εμπορικών οδών προς την Ινδία και την Άπω Ανατολή. Η διακήρυξη Μπαλφούρ έμελλε να επηρεάσει καθοριστικά την πορεία της ιστορίας στην Παλαιστίνη και σε ολόκληρη τη Μέση Ανατολή.

#### 1920

## Οι υπόλοιπες Μεγάλες Δυνάμεις επιδοκίμασαν τη διακήρυξη στην τελευταία συνδιάσκεψη για την ειρήνη στο Σαν Ρέμο (Απρ. 1920) και την ενσωμάτωσαν στους όρους της Εντολής επί των παλαιστινιακών εδαφών, τα οποία η Κοινωνία των Εθνών παραχώρησε στη Βρετανία (1922). Οι Άραβες την καταδίκασαν απερίφραστα γιατί η γη της Παλαιστίνης τούς ανήκε δικαιωματικά ―ιστορικά αλλά και πληθυσμιακά―, αφού στις αρχές του 20ού αιώνα οι Εβραίοι δεν ξεπερνούσαν τις 60.000 ή το 8% του συνολικού πληθυσμού.

#### 1930

## Η άνοδος του Χίτλερ στη Γερμανία αύξησε τις πιέσεις της εβραϊκής κοινότητας για μεγαλύτερη μετανάστευση στην Παλαιστίνη, με αποτέλεσμα να διαταραχθεί η αναλογία του πληθυσμού. Στα τέλη της δεκαετίας του 1930 οι Εβραίοι αποτελούσαν το ένα τρίτο του πληθυσμού της Παλαιστίνης.

#### 1937

## Το 1937 οι ένοπλες εξεγέρσεις υποκινούμενες από Άραβες εξτρεμιστές που καθοδηγούνταν από τον μουφτή της Ιερουσαλήμ οδήγησαν στην πρωτοβουλία των Βρετανών για αποκλιμάκωση της κρίσης με σχέδιο διαμελισμού της Παλαιστίνης σε δύο κράτη, αραβικό και ιουδαϊκό, με την περιοχή της Ιερουσαλήμ να παραμένει υπό βρετανική Εντολή. Οι Εβραίοι δέχτηκαν την αρχή του διαμελισμού αλλά οι Άραβες την απέρριψαν κατηγορηματικά.

#### 1947 - 1949

## Μετά τον Β΄ Παγκόσμιο Πόλεμο η Βρετανία, εξαιτίας οικονομικών προβλημάτων, αποσύρθηκε από την Παλαιστίνη. Την ευθύνη για τη διευθέτηση του Παλαιστινιακού Ζητήματος ανέλαβε ο ΟΗΕ. Προτάθηκε σχέδιο διχοτόμησης της ανατολικής Παλαιστίνης, που συνέφερε τους Εβραίους περισσότερο από το σχέδιο του 1937, αφού θα αποκτούσαν το 56,47% του παλαιστινιακού εδάφους. Η πρόταση έγινε δεκτή από τη Γενική Συνέλευση του ΟΗΕ τον Νοέμβριο του 1947, ύστερα από παρότρυνση των ΗΠΑ, της Σοβιετικής Ένωσης και των Εβραίων, όχι όμως από τους Άραβες.

#### 14 Μαΐου 1948

## Ανακήρυξη και ίδρυση ιουδαϊκού κράτους με το όνομα Μεντινάθ Γιζραέλ (Κράτος του Ισραήλ).

#### 1949: Α΄Αραβοϊσραηλινός πόλεμος

## Τα στρατεύματα γειτονικών αραβικών χωρών εισέβαλαν στο νεοσύστατο κράτος, αλλά συνάντησαν σθεναρή αντίσταση και αναγκάστηκαν να αποχωρήσουν. Σχεδόν τα τρία τέταρτα της ανατολικής Παλαιστίνης περιήλθαν στο Ισραήλ και περίπου 750.000 Παλαιστίνιοι αναγκάστηκαν να εγκαταλείψουν τις εστίες τους.

#### 1960 (Ψυχροπολεμική περίοδος)

## Για τις ΗΠΑ το Ισραήλ αποτελούσε “στρατηγικό σύμμαχο” για τον περιορισμό της αραβο-ρωσικής επιρροής στην περιοχή και διασφάλιζε τη σε χαμηλές τιμές αδιάκοπη ροή πετρελαίου προς τις αγορές της Δύσης.

#### 1967 (Ο Πόλεμος των Έξι Ημερών)

## Αιτία του πολέμου υπήρξε ο οξύς ανταγωνισμός των δύο ισχυρότερων και ριζοσπαστικότερων αραβικών κρατών της Μέσης Ανατολής, της Συρίας και της Αιγύπτου με το Ισραήλ. Ο Πόλεμος των Έξι Ημερών άλλαξε την ισορροπία δυνάμεων στην περιοχή. Η έκταση του Ισραήλ τριπλασιάστηκε και η στρατιωτική του δύναμη κατέστη αδιαμφισβήτητη.

#### 1968

## Η Οργάνωση για την Απελευθέρωση της Παλαιστίνης (ΟΑΠ) ζητά αυτοδιάθεση, εθνική ανεξαρτησία και κυριαρχία.

#### 1973

## Διεξήχθη ο πόλεμος του Γιομ Κιπούρ (=Ημέρα της Εξιλέωσης, θρησκευτική γιορτή του Ισραήλ). Η Αίγυπτος και η Συρία επιτέθηκαν κατά του εβραϊκού κράτους. Με επέμβαση των υπερδυνάμεων, που δεν επιθυμούσαν ο πόλεμος να κλιμακωθεί με κίνδυνο την εμπλοκή τους σε αυτόν, επήλθε κατάπαυση του πυρός και δυνάμεις του ΟΗΕ κατέλαβαν θέσεις ανάμεσα στους εμπόλεμους. Η ΟΑΠ αρχίζει να αντιμετωπίζει θετικά την προοπτική δημιουργίας ανεξάρτητης παλαιστινιακής αρχής στη Λωρίδα της Γάζας και στη Δυτική Όχθη.

#### 1987

## 1η Ιντιφάντα (Εξέγερση Παλαιστινίων). Ιδρύεται η “Χαμάς” (Κίνημα Ισλαμικής Αντίστασης), η οποία μέχρι και σήμερα θα παίξει καθοριστικό ρόλο στην εξέλιξη του Παλαιστινιακού Ζητήματος. Κατά την 1η Ιντιφάντα οι απώλειες από την πλευρά των Παλαιστινίων ξεπερνούν τους 1000 νεκρούς.

#### 1993

## Υπογραφή Συμφωνίας του Όσλο με πρωταγωνιστές τους: Γιάσερ Αραφάτ, Γιτζάκ Ράμπιν και Μπιλ Κλίντον. Αποφασίζεται η αποχώρηση των ισραηλινών στρατευμάτων από τη Λωρίδα της Γάζας και τη Δυτική Όχθη αλλά και η δημιουργία Παλαιστινιακής Αρχής.

#### 2000

## 2η Ιντιφάντα

#### 2002

## Όξυνση της κατάστασης καθώς το Ισραήλ λαμβάνει πρωτοβουλία για την ανέγερση τείχους κατά μήκος της Δυτικής Όχθης για να προστατεύσει τα εδάφη του από τον ισλαμικό εξτρεμισμό και τις παλαιστινιακές επιθέσεις αυτοκτονίας.

#### 2003

## “Οδικός Χάρτης” - σχέδιο για τη λύση της ισραηλινο-παλαιστινιακής σύγκρουσης, που προτάθηκε από το λεγόμενο κουαρτέτο (ΗΠΑ, Ε.Ε, ΟΗΕ, Ρωσία).

#### 2004

## Μετά από επιθέσεις κατά του Ισραήλ από παλαιστίνιους μαχητές ισραηλινές στρατιωτικές δυνάμεις εισβάλλουν στη βόρεια Λωρίδα της Γάζας. Οι νεκροί από την πλευρά των Παλαιστινίων είναι πολλοί.

#### 2006

## Η εξτρεμιστική οργάνωση Χαμάς κερδίζει την πλειοψηφία των εδρών στις παλαιστινιακές εκλογές.

#### 2008

## Αεροπορικές επιδρομές των Ισραηλινών στη Λωρίδα της Γάζας με εκατοντάδες νεκρούς ενήλικες και πολλά παιδιά.

#### 2010

## Ισραηλινοί καταδρομείς εισβάλλουν σε πλοία που κατευθύνονται στη Λωρίδα της Γάζας με ανθρωπιστική βοήθεια. Τούρκοι ακτιβιστές σκοτώνονται και περιέρχεται σε κρίση η σχέση Τουρκίας-Ισραήλ.

#### 2012

## Πραγματοποιείται μεγάλη στρατιωτική επιχείρηση των Ισραηλινών δυνάμεων κατά της Λωρίδας της Γάζας ως αντίποινα για την εκτόξευση πυραύλων της Χαμάς εναντίον του Ισραήλ.

#### 2014

## Η απαγωγή και η δολοφονία τριών Ισραηλινών στρατιωτών οδηγεί και πάλι σε στρατιωτική επιχείρηση εναντίον της Χαμάς στη Λωρίδα της Γάζας. Οι Παλαιστίνιοι πληρώνουν μεγάλο φόρο αίματος σε άμαχο πληθυσμό.

#### 2021

## Διαρκείς συγκρούσεις μεταξύ Ισραηλινών στρατιωτικών δυνάμεων και της Χαμάς.

#### 2023, 2024 -

## Εν μέσω διεθνούς κατακραυγής και αντιδράσεων από μερίδα Ισραηλινών, τον ΟΗΕ και από πολλά δυτικά κράτη ο πρόεδρος του Ισραήλ Μπέντζαμιν Νετανιάχου κήρυξε τον πόλεμο εναντίον τον Παλαιστινίων. Ισραηλινές στρατιωτικές δυνάμεις εισέβαλαν στη Λωρίδα της Γάζας, μετά από μαζική επίθεση και δολοφονία αμάχων Ισραηλινών σε φεστιβάλ μουσικής νέων από μαχητές της Χαμάς. Οι νεκροί Παλαιστίνιοι ανέρχονται σε χιλιάδες. Χιλιάδες είναι και οι Παλαιστίνιοι πρόσφυγες.